S-6615/2023

Mál þetta, sem dómtekið var 6. desember sl. er höfðað með ákæru, útgefinni af lögreglustjóranum á höfuðborgarsvæðinu 31. október 2023, á hendur: „G-kk-þgf I-kk-þgf G-kk-þgf, [...], fyrir líkamsárás og eignaspjöll með því að hafa, [...] 2023, [...] í Reykjavík, veist með ofbeldi að A og slegið hann ítrekað í andlitið og líkamann, hent ýmsum munum í hann og hrækt á hann, allt með þeim afleiðingum að A hlaut yfirborðsáverka á olnbogabót vinstra megin, hrufl og roða á olnboga vinstra megin, roða á framhandlegg og þreifiáverka á neðstu rifjum, og jafnframt brotið barnastól, notað spýtu úr barnastólnum til að brjóta fartölvu og brotið sjónvarpsfjarstýringu með því að henda henni í glugga, með þeim afleiðingum að munirnir skemmdust.

M: 007-2023-[...]

Teljast brot þessi varða við 1. mgr. 217. gr. og 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Einkaréttarkrafa:

Þá gerir A kröfu um að ákærði greiði sér 250.000 kr. auk vaxta, samkvæmt 1. mgr. 8. gr. laga um vexti og verðtryggingu nr. 38/2001, frá [...] 2023 þar til mánuður er liðinn frá birtingu kröfunnar, en síðan dráttarvexti samkvæmt 1. mgr. 6. gr., sbr. 9. gr. sömu laga, frá þeim degi til greiðsludags.“

I 1. Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall ásamt greinargerð vegna bótakröfu. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

II

2. Ákærði er fæddur [...]. Samkvæmt framlögðu sakavottorði, dags. 27. október 2023 gekkst ákærði 25. desember 2015 undir sektargerð lögreglustjóra vegna brots gegn lögum um ávana- og fíkniefni. Þá var hann með dómi héraðsdóms 19. október 2020 dæmdur til greiðslu sektar og sviptur ökurétti vegna umferðarlagabrots. Einnig liggur fyrir dómur héraðsdóms frá 23. október sl. á hendur ákærða þar sem hann var dæmdur í tveggja mánaða fangelsi skilorðsbundið í tvö ár fyrir auðgunarbrot og brot gegn lögum um ávana- og fíkniefni. Það mál var höfðað með ákæru 5. september 2023 eða um tveimur mánuðum áður en ákæra var gefin út í máli þessu. Brot það sem ákærði hefur nú verið sakfelldur fyrir framdi hann áður en framangreindur skilorðsdómur var kveðinn upp. Ber samkvæmt 60. gr. almennra hegningarlaga að taka upp dóminn og dæma ákærða hegningarauka er samsvari þeirri þyngingu refsingarinnar er kynni að hafa orðið hefði verið dæmt um öll brotin í fyrra málinu, sbr. 77. og 78. gr. sömu laga.

3. Auk framangreinds verður við ákvörðun refsingar ákærða er litið til þess brot hans beindist að lífi og heilsu brotaþola og ollu honum áverkum, sbr.1. og 2. töluliður. 1. mgr. 70. gr. almennra hegningarlaga. Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 9 0 daga, skilorðsbundið eins og í dómsorði greinir.

4. Í ákæru er getið um bótakröfu brotaþola og er þar gerð krafa um að ákærði verði dæmdur til að greiðslu bóta að fjárhæð 250.000 krónur vegna eignaspjalla. Er sú fjárhæð ekki í samræmi við þá sundurliðun sem fram kemur í bótakröfu þar sem tjón á þremur nánar tilgreindum munum er talið nema 212.881 krónu en frekari gögn eða rökstuðningur hefur ekki verið lagður fram því til stuðnings. Telst krafan því vera vanreifuð og verður henni vísað frá dómi.

5. Ákærði greiði 15.216 krónur í annan sakarkostnað í samræmi við framlagt yfirlit ákæruvaldsins.

6. S-kvk-nf E-kvk-nf K-kvk-nf héraðsdómari kveður upp dóm þennan.

Dómsorð:

Ákærði, G-kk-nf I-kk-nf G-kk-nf, sæti fangelsi í 9 0 daga en frestað skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940.

Bótakröfu A er vísað frá dómi.

Ákærði greiði 15.216 krónur í sakarkostnað.

S-kvk-nf E-kvk-nf K-kvk-nf (sign)